རྒྱ་དམར་གཞུང་གིས་བོད་ནང་གི་བོད་མི་ཚོར་སོ་སོའི་སྐད་ཡིག་དང་།ཆོས་རིག་བཅས་པ་མི་ཉམས་རྒྱུན་འཛིན་བྱ་རྒྱུའི་གོ་སྐབས་བསྐྲུན་ཐབས་མ་བྱས་པ་དང་།སྲོལ་རྒྱུན་ཆོས་ཕྱོགས་ཀྱི་བྱེད་སྒོ་རྣམས་ལའང་དགག་ཆ་བྱེད་ཀྱང་གིས་དུས་རྒྱུན་དུ་དམ་དྲག་བྱེད་བཞིན་ཡང་།ང་ཚོ་བཙན་བྱོལ་བའི་ནང་རང་དབང་ཆ་ཚང་ཡོད་སྟབས་བོད་མི་རྒན་གཞོན་འབྲིང་གསུམ་ཚང་མས་གཞིས་ལུས་སྤུན་ཟླ་རྣམ་པའི་ཕུགས་བསམ་རྣམས་དུས་རྟག་ཏུ་ཡིད་ལ་བཅང་བཞིན།བོད་མིའི་འདི་ཕྱི་གཉིས་ཀྱི་སྐྱབས་གནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་དུས་གསུམ་གསལ་གཟིགས་ཀྱི་བཀའ་སློབ་ལམ་སྟོན་མཛད་པ་རྣམས་ལ་ཉམས་ལེན་ཞུ་རྒྱུ་དང་།ན་གཞོན་སློབ་ཕྲུག་རྣམས་ཀྱིས་དེང་དུས་ཀྱི་ཤེས་ཡོན་འཛམ་གླིང་ཐོག་དཔུང་པ་མཉམ་གཤིབས་ཐུབ་པ་དང་།ཁྱད་པར་བོད་མི་རང་ཉིད་ཀྱི་ཆོས་དང་རིག་གཞུང་སྐད་ཡིག་བཅས་པར་དོ་སྣང་ཆེན་པོས་སྦྱོང་བརྩོན་དང་།རྒྱུན་འཛིན་ཐུབ་པ་བྱ་རྒྱུའི་དམིགས་བསལ་གྱི་ལས་འགན་གལ་ཆེན་པོ་ཞིག་ཁུར་དུ་བབ་ཡོད་པས་དུས་ཚོད་ཆུད་ཟོས་སུ་མི་གཏོང་བར་སོ་སོའི་མི་རིགས་ཀྱི་ཞབས་འདེགས་སྒྲུབ་ཐུབ་པར་འབད་རྩོལ་ཧུར་ཐག་གནང་དགོས་པའི་ནན་སྐུལ་བྱ་རྒྱུ་ཡིན།